(UPDATE) BAGUIO CITY - Nalukatan manen ti kangrunaan a kalsada iti Bontoc Mountain Province gapu iti maikadwa a panagrigaay ti daga a napasamak iti nagbedenngan ti Sinto ken Bauko Mt. Province.
Sigun kenni Bauko Councilor Ricky Samidan, Bongbong ti inusar dagiti DPWH-Bontok tapnu maburak ti dakkel a bato ta saan a kaya dagiti equipment a mangilisi iti daytoy.
Daytoy ket tapno naananay a makadaliyasat dagiti dadakkel a lugan ken mabalin metten a dumaliyasat dagiti babasit a lugan.
Innayon ti opisial a naileppas ti clearing operation iti nasao a kalsada ken nakalukat daytoy iti amin a klase ti lugan.
Maipalagip nga narigaay manen ti daga iti nasao a kalsada idi pinadas ti maysa a kompanya nga ag-opoperate ditoy Cordillera nga ipa-igid ti dakkel a bato tapnu nawaya a makadaliyasat ti lugan dagitoy.
ilo_Latn ilo_Latn ilo_Latn ilo_Latn ilo_Latn